L 20720 Jurnalul Oficial al Uniunii Europene 15.7.2014 DECIZIA DE PUNERE ÎN APLICARE A COMISIEI din 14 iulie 2014 privind o derogare temporară de la regulile de origine prevăzute de Decizia 2013/755JUE a Consiliului în ceea ce priveşte creveţii preparați și conservați din Groenlanda (2014/461/UE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Decizia 2013/755/UE a Consiliului din 25 noiembrie 2013 privind asocierea țărilor și teritoriilor de peste mări la Uniunea Europeană („Decizia de asociere peste mări”) (!), în special articolul 16 din anexa VI, întrucât: (1) La 16 octombrie 2009, Comisia a adoptat Decizia 2009/776/CE (') prin care acordă o derogare de la definiția conceptului de „produse originare” pentru a ține seama de situația specială din Groenlanda în ceea ce priveşte creveții din specia Pandalus borealis. Această derogare a expirat la 31 decembrie 2013. (2)  Printr-o scrisoare datată 1 aprilie 2014, Groenlanda a solicitat o nouă derogare de la regulile de origine prevăzute la articolul 16 din anexa VI la Decizia 2013/755/UE în ceea ce priveşte o cantitate anuală de 2 500 de tone de creveți preparați și conservați din speciile Pandalus borealis și Pandalus Montagui destinată exportului din Groen- landa în perioada 1 ianuarie 2014-31 decembrie 2020. (3 Groenlanda şi-a justificat cererea prin faptul că TAC (capturile totale admisibile) alocate Groenlandei au scăzut în ultimii ani şi vor scădea și mai mult în 2015, cauzând o insuficiență a resurselor de aprovizionare cu creveți origi- nari. Groenlanda are nevoie urgentă de creveţi din țările învecinate pentru a menține un nivel minim de producţie şi pentru a garanta ocuparea forței de muncă. (4)  În conformitate cu articolul 16 alineatul (1) litera (c) din anexa VI la Decizia 2013/755|UE, derogările de la regu- lile de origine pot fi acordate atunci când dezvoltarea industriilor existente sau crearea unor industrii noi într-o anumită țară sau într-un anumit teritoriu justifică acest lucru. (5)  Pescuitul reprezintă industria de bază din Groenlanda, iar sectorul creveților este cel mai important sector al acestei industrii. Pentru ca industria din Groenlanda să se poată dezvolta în continuare, este foarte important să se menţină şi în viitor posibilitatea acestei țări de a utiliza creveţi proveniți din țări terțe, în special din Canada, în scopul dezvoltării industriei de pe uscat şi al menținerii competitivității industriei din Groenlanda pe piaţa mondială. (6)  Groenlanda este un teritoriu izolat din punct de vedere geografic, cu infrastructură limitată şi cu un nivel în creş- tere al şomajului. În cazul în care aprovizionarea este deficientă, trebuie să se închidă fabrici, ceea ce duce la apariția şomajului pe perioade mai îndelungate. Impactul socio-economic al închiderii fabricilor asupra unei comunități restrânse, dependente de activitatea economică a fabricilor respective este, prin urmare, considerabil. Pentru prelucrarea a 2 500 de tone de creveți este nevoie de aproximativ 10 lucrători. În cererea sa, Groenlanda a precizat că derogarea este vitală pentru supraviețuirea uneia dintre fabricile de pe teritoriul său. (7)  Derogarea solicitată se justifică în temeiul articolului 16 alineatul (1) litera (c) din anexa VI la Decizia 2013/755|UE, în ceea ce priveşte continuarea dezvoltării unei industrii existente în Groenlanda. Mai mult decât atât, derogarea va garanta ocuparea forței de muncă în comunitățile vulnerabile şi este esențială pentru supravie- țuirea uneia dintre fabricile din Groenlanda. (8)  Întrucât utilizarea derogării acordate în 2001 a fost foarte redusă, prezenta derogare ar trebui acordată pentru numai 500 de tone, ceea ce corespunde nivelului maxim de utilizare din 2002, majorat cu o marjă de toleranță de 25 %. () JOL344,19.12.2013,p. 1. ()) Decizia 2009/776/CE a Comisiei din 16 octombrie 2009 privind o derogare de la regulile de origine prevăzute de Decizia 2001/822/CE a Consiliului în ceea ce priveşte creveţii preparați și conservaţi din Groenlanda (JO L 278, 23.10.2009, p. 51).